નોંધપાત્ર વાત એ છે કે, ગુજરાતના ઘરઘરમાં જાણીતું એવું કુરિયન નામ ધરાવતા ડો.વર્ગીસ કુરિયને દેશમાં દૂધ ઉત્પાદન ક્ષેત્રે ક્રાંતિ સર્જી, પરંતુ તેઓ કદી દૂધ પીતા નહોતા. તેમનું સમગ્ર જીવન ગુજરાતમાં પસાર થયું હોવા છતાં તેઓ ગુજરાતી બોલી શકતા નહોતા, પરંતુ ગુજરાતી સમજી શકતા હતા. તેઓ અમૂલ ડેરીના સહસ્થાપક અને નેશનલ ડેરી ડેવલપમેન્ટ બોર્ડના તથા ઈન્સ્ટિટયૂટ ઓફ રૂરલ મેનેજમેન્ટ, આણંદના સ્થાપક હતા. દૂધ ક્ષેત્રે ક્રાંતિ લાવનાર તેમની ‘ઓપરેશન ફ્લડ’ યોજના જબરદસ્ત સફળતાનું પ્રમાણ ગણાય છે.